8. RAZRED

TRETJI TEDEN

Ta teden bo namenjen književnosti, obravnavi besedilnih vrst in ogledu filma.

Če si še nisi, si na spletni strani <https://www.irokus.si/> brezplačno naloži samostojni delovni zvezek Od glasov do knjižnih svetov 8. Tako boš sproti preveril rešitve. V primeru, da ne najdeš odgovorov ali česa ne znaš, lahko prek e-pošte svoji učiteljici pošlješ vprašanje, dvom ali zaprosiš za pojasnilo.

Pri nalogi, ki bo posebej označena, boš to nalogo slikal in nato po elektronski pošti poslal sliko opravljene naloge.

Naslovi učiteljic: alenka.brovc@guest.arnes.si, tatjana.holy@guest.arnes.si, kovacic.tamara.os@gmail.com, irena.lapanje@guest.arnes.si in jana.stancic@guest.arnes.si.

1. **URA (PREDVIDENA ZA PONEDELJEK, 30. 3. 2020)**

Na povezavi: <http://www.s-sers.mb.edus.si/gradiva/w3/slo8/016_askerc/askerc_nove_naloge_2.html>

je ikona, ki prikazuje video trak, če klikneš nanjo, se ti odpre film. Poglej si ga in si nato na podlagi videnega izdelaj miselni vzorec s ključnimi podatki o življenju in delu Antona Aškerca. Za dodatne informacije pa si pomagaj s spletom ali tole povezavo: <http://sl.wikipedia.org/wiki/Anton_A%C5%A1kerc> .

Sliko svojega miselnega vzorca pošlji svoji učiteljici na elektronski naslov.

Pred branjem umetnostnega besedila se poskušaj spomniti na kmečke upore iz 16. stoletja. Če ne prikličeš nobenega podatka, pobrskaj po zvezku za zgodovino, učbeniku, knjigi ali spletni strani, da osvežiš spomin o kmečkih uporih iz tega časa. V pomoč so ti lahko sledeča vprašanja:

- Zakaj so se kmetje upirali?

- Kako so se upirali?

- Kdo je bil njihov vodja?

- Kaj so z upori dosegli?

Nekaj ključnih besed: Matija Gubec, leto 1573, stara pravda, puntarsko geslo. Na podlagi vprašanj in ključnih besed oblikuj kratek miselni vzorec o kmečkih uporih.

Sedaj klikni na tole spletno stran in si oglej posnetek: <https://www.youtube.com/watch?v=Mdb_lRnfRSk>

Za konec pa pesem preberi sam, in sicer v SDZ na strani 182. V zvezek napiši naslov Anton Aškerc – Kronanje v Zagrebu in zapiši kratko obnovo (v nekaj povedih), torej o čem pesem govori, kaj se zgodi itd. To poslikaj in pošlji na elektronski naslov svoje učiteljice.

1. **URA (PREDVIDENA ZA TOREK, 31. 3. 2020)**

Za osvežitev spomina ponovno preberi pesem Kronanje v Zagrebu. Gre za pripovedno ali epsko pesem. V zvezek si naredi zapis o tem, kakšne so značilnosti pripovednih pesmi.

**PRIPOVEDNE ALI EPSKE PESMI:**

- lahko jih obnovimo

- temeljijo na zgodbi (imajo smiselno zaporedje dogodkov)

- primeri: Pegam in Lambergar, Kronanje v Zagrebu

Nato nadaljuj z reševanjem nalog v SDZ na straneh 184, 185 in 186.

1. **URA (PREDVIDENA ZA SREDO, 1. 4. 2020)**

Spoznali boste razlago nastanka naravnega pojava. Najprej v SDZ preberite, kaj je značilno za to besedilno vrsto in naredite kratek zapis v zvezek, izpišite ključne značilnosti. Pomembno je, da si zapomnite, da so tovrstna besedila STROKOVNA, zanje pa je značilno: NATANČNOST, JASNOST IN ENOUMNOST. Nadaljuj z reševanjem nalog v SDZ od strani 102 do 104.

Tiste skupine, ki ste to že naredile, to snov utrjujete s pomočjo spleta, in sicer kliknete na spodnjo povezavo in rešite naloge: <https://eucbeniki.sio.si/slo8/2317/index1.html>

1. **URA (PREDVIDENA ZA ČETRTEK, 2. 4. 2020 ALI PETEK, 3. 4. 2020)**

Na spletni strani: <https://bsf.si/sl/novice/vsi-filmi-doma/> si izberi en mladinski film in si ga oglej. Nato o njem na kratko napiši svoje mnenje o filmu (ti je bil všeč, zakaj ja/zakaj ne, kakšna je bila vsebina filma, ali je bil smešen, zanimiv, zabaven itd.). To lahko napišeš v zvezek ali natipkaš na računalnik in nato pošlješ na elektronski naslov svoje učiteljice.